डॉक्टरों के मुताबिक, मनीष सिसोदिया आैर सत्येंद्र जैन का ब्लड शुगर लेवल कम होता जा रहा है। ये दोनों बेमियादी अनशन पर हैं। वहीं आम आदमी पार्टी ने घर-घर जाकर लोगों से जुड़ने का अभियान शुरू करने की योजना बनाई है। इसके तहत 18 जून से 10 लाख परिवारों के हस्ताक्षर इकट्ठा कर उन्हें प्रधानमंत्री मोदी को भेजा जाएगा। वहीं दिल्ली सीएम के इस विरोध को पश्चिम बंगाल की मुख्यमंत्री ममता बनर्जी, आरजेडी नेता तेजस्वी यादव, पूर्व केंद्रीय मंत्री यशवंत सिन्हा, समाजवादी पार्टी के अध्यक्ष अखिलेश यादव, कमल हासन और शत्रुघ्न सिन्हा, झारखंड मुक्ति मोर्चा और टीडीपी का समर्थन मिला है।